
TUNC  morbum  in  acutum  et  chronicum 
divisit  Cullenus.  De  utraque  specie, 
paucis  dicere  nobis  consilium  est.  Acuta  a 
Culleno  definitur  his  verbis : 

“  Pyrexia  ;  hypochondrii  dextri  tensio  et 
“  dolor,  saepe  pungens  pleuritici  instar,  sae- 
“  pius  obtusus ;  dolor  ad  claviculam  et  sum- 

mum  humeri  dextri ;  decubitus  in  sinis¬ 
trum  latus  difficilis ;  dyspnoea  ;  tussis  sic¬ 
ca  ;  vomitus  ;  singultus.’5 


HISTORIA. 

Acutam  hepatitidem  nonnunquam  antegre¬ 
diuntur  languor  et  lassitudo.  Haud  rard 

•• 

etiam  horror  corpus  permanat.  Plerumque 
vero  dolor  in  dextro  hypochondriorum,  ante 
omnia,  indicat,  hunc  morbum  invasurum  esse. 
Hunc  dolorem,  post  paulo,  sequitur  febris, 
quas  pulsu  arteriarum  frequente,  valido,  et 
duro  cognoscitur. 

Dolor,  de  quo  ssger  conqueritur,  saspe  acu¬ 
tus  et  pungens  est,  pariter  atque  is,  quem  rno- 

. 

vet  pleura  inflammatio.  Interdum  autem  ob¬ 
tusus  est ;  atque  pars,  ubi  insidet,  pondere 
onerari  videtur.  Plurimum  pressura  inten¬ 
ditur;  itidemque  ubi  aeger  spiritum  extrinse¬ 
cus  in  pulmones  adducit,  aut,  recto  capite, 
assidet,  aut  lateri  incumbit  sinistro. 


Febris, 

Febris,  licet  interdum  levis,  plerumque  ta¬ 
men  vehemens  est ;  neque  raro  aeger  vigilia 

premitur,  atque  mente  alienatur.  Tussi  si- 

/ 

mul,  haud  raro,  vexatur,  modo  sicca,  inter¬ 
dum  humida.  Arida  et  albida  lingua  est ; 
arida  et  sicca  cutis.  Sitis  immodica  urget ; 
atque  in  ore  saepe  est  ingratus  sapor.  Rubra 
urina  est,  atque,  progrediente  morbo,  quasi 
bile  suffusa.  Semper  parca  est,  atque  fri¬ 
gescens  sedimenti  multum  deponit. 

Initio  morbi,  facies  fere  est,  ut,  initio  alia¬ 
rum  inflammationum,  solet.  Aliquantum 
tumida  est,  et  sanguine  suffusa.  Increscente 
vero  morbo,  pallet ;  lugubrisque  fit  vultus. 

In  morbo,  quem  persequimur,  dolent  ple¬ 
rumque  clavicula  et  summum  humeri  dextri. 
Hic  tamen  dolor  haud  perpetuus  est,  sed,  si- 
cuti  solent  spasmi,  subinde  intermittit,  atque, 
aequalibus  fere  temporibus  interpositis,  rever¬ 
titur.  Etsi  hic  dolor  hepatitidis  proprius  sit, 
et  optima  enimvero  nota,  qua  cognoscatur, 

haudquaquam 

haudquaquam  tamen  omnem  hoc  morbo  la¬ 
borantem  affligit. 

Hepatitide  acuta  correpti,  etiamsi  raro,  ta¬ 
men  interdum,  singultu  molestissimo  vexan¬ 
tur,  itemque  nausea,  redundatione  stomachi, 
et  bilioso  vomitu.  Alvus  plerumque  astrida 
est.  Infra  tamen,  haud  raro,  erumpunt  bilio¬ 
sa  quasdam  et  spumosa  ;  atque  inanis  egeren¬ 
di  cupiditas,  tenesmus  dida,  urget.  Paucis 
ab  initio  morbi  diebus,  oculi  plerumque  et 
facies  aliquantum  flavescunt,  uti  solent,  inci¬ 
piente  morbo  regio. 

Inflammatio,  de  qua  scribimus,  saepius  aut 
convexam  hepatis  faciem  afficit,  aut  conca¬ 
vam  y  atque  quaedam  ex  signis,  quae  memo¬ 
ravimus,  pro  inflammationis  sede,  leviora 
sunt,  aut  graviora.  Inflammata  enim  con- 

i 

vexa  facie,  dolor  pungens  est ;  atque,  ob  sep¬ 
tum  transversum  inflammationis  particeps, 
aut  saltem  inflammatas  hepatis  parti  consen¬ 
tiens,  aeger  singultibus  crebris  concutitur,  at¬ 
que,  sicuti  pulmonum  inflammatione  affedus, 

nequit, 

nequit,  sine  dolore  et  difficultate,  animam  re¬ 
ciprocare.  Acutus  autem  dolor,  ad  clavicti- 

\ 

lam  et  summum  humerum  dextrum,  obstat, 
ne,  ex  hac  signorum  similitudine,  ambigant 
medici,  uter  morborum  urgeat. 

Ubi  concavam,  contra,  hepatis  faciem  af¬ 
fecit  inflammatio,  contiguus  simul  stomachus 

se  male  habet ;  atque  non  solum  nauseat, 

/  r 

sed  magnam  etiam  vim  biliosae  materiae  supra 
transmittit.  Monnunquam  etiam  in  vesicam 
felleam,  et  dudus  quibus  fel  excernitur,  ser¬ 
pit  inflammatio :  quod  quoties  accidit,  fla¬ 
vescunt  oculi  et  cutis. 

Didis  signis,  quae,  uti  ferunt  audores,  he¬ 
patitidi  acuta?  propria  sunt,  proximum  est,  ut 
notas  memoremus,  quibus  cognoscatur  longa 
seu  chronica .  Haec  autem  rei  nostrae  pars 
imprimis  difficilis  est.  Quippe  longa  hepati¬ 
tis,  haud  raro,  per  hebdomadas,  imo  nonnum 
quam  menses,  adeo  obscura  est,  ut  homo  mo¬ 
lestiae  insolitae  vel  invaletudinis  non  conscius 
sit. 

Prima 

Prima  plerumque  mala,  quibus  cognosci¬ 
tur  hic  morbus,  ex  stomacho  imbecilli,  et  ad 
cibos  satis  concoquendos  parum  valente,  ori- 
untur.  Nonnunquam  autem,  licet  jam  in¬ 
ceperit  morbufc,  haec  mala  nondum,  vel  sal¬ 
tem  vixdum,  urgent. 

Plerumque  vero,  ubi  jecori  latet  obscurus 
hic  morbus,  hepaticus,  assumpto  cibo,  sto¬ 
machi  inflatione  afficitur,  et,  post  aliquanto, 
acida  subinde  erudiat.  Nonnunquam,  sicut 
famelicus,  cibos  rabide  devorat ;  atque,  rabie 
edendi  expleta,  stomachus  ciborum  onere 
gravatur,  simulque  spiritu  distenditur,  quem 
ructu  subinde  transmittit  supra.  In  stoma¬ 
cho  invalido  assumpti  cibi,  sa^pe  longo  tem¬ 
pore,  crudi  morantur. 

Magnus,  haud  raro,  stomachi  defedtus  est, 
atque  nausea  matutina.  Animadvertendo, 
quahs  facies  sit,  ferme  judicare  possumus,  in¬ 
veteraverit,  necne,  morbus.  Hoc  enim  inve¬ 
terato,  facies  pallida  est,  tumida,  flavo  colore 
satura  ;  imo,  nonnunquam  obscure  alba.  Ocu¬ 

li  non,  ut  olim,  jiitent.  Tunica  oculo  aancita 
faciei  concolor  est, 

Eodem  tempore,  quo  hae  notas  manifestae 
sunt,  in  epigastrio  molestus  sensus  pcicipitur. 
Hinc  dolor  dextrum  hypochondriorum  petit, 

ubi  sedes  morbi  est ;  unde  ad  claviculam  mi» 

/ 

grat,  et  summum  humerum  dextrum. 

Arteriarum  pulsus  fere  naturales  sunt.  -ZE- 
ger  autem  languescit,  mirum  in  modum,  at¬ 
que  solita  munera  perficere  piget.  Alvus  as¬ 
tricta  est,  atque  interdum  spiritu  distenta. 
Haud  tamen  raro  infra  transmittit  biliosa,  at¬ 
que  modo  iis  parum  convenientia,  quae  assu¬ 
muntur. 

iEger  difficilis  est,  stomachosus,  solusque 
esse  mavult.  Simulque,  licet  veternosus  sit 
et  somniculosus,  nequit  tamen  alto  somno 
frui ;  quippe  enim  frequenter  ex  somno  timet, 
terrificis  imaginibus  excitatus,  quae  praesens 
ei  malum  minitantur. 

Alta  et  frequentia  suspiria  persaepe  spiri¬ 
tum  interrumpunt.  Gingivae  solito  aridiores 

sunt, 

sunt,  et  duriores.  Arescit  lingua  ;  arescit  et 

/ 

aspera  fit  pellis.  Urina  solito  coloratior  est, 
et  parcior.  In  nonnullis  sitis  vehemens  est ; 
in  aliis,  per  totum  morbum,  modica. 

Increscente  morbo,  arteriarum  pulsus  cre¬ 
briores  fiunt,  atque,  appetente  vespere,  im¬ 
becilliores.  Spirandi  difficultas  persaepe  plu¬ 
rimum  augetur  tussi  sicca  et  aspera.  iEger, 
id  sane  quod  mirum  est,  nequit  sternuere, 
etiamsi  pungentissimis  sternutamentis  nares 
offendantur.  Utrivis  laterum  aeger  difficile 
incumbit,  difficilius  tamen  sinistro  ;  atque 
tanta  nonnunquam  vis  doloris  est,  ut  pronus 
genibus  se  manibusque  suffulciat. 

Procedente  hoc  morbo,  aegrorum  humeri 
solito  magis  prominent  ;  itidemque  peclus, 
quod  etiam  carinatum  fit. 

Nulla  huic  morbo  constat  longinquitas. 
In  his,  citato  pede  progreditur ;  in  illis,  len- 
tiore.  Sub  finem,  aeger,  advesperascente  die, 
febricitat,  simulque  sudoribus  nocturnis  di¬ 
geritur.  Neque  multo  post,  supervenit  diar¬ 
ii  -  rhcea, 

rhoea,  quae  brevi,  mirum  in  modum,  vires 
dissipat. 

Ubi  eo  processum  est  gravitatis,  magno 
pondere  gravatur  dextrum  hypochondriorum  ; 
atque  hepatis  tumor  adeo  nonnunquam  mag¬ 
nus  est,  ut  tam  oculis  quam  digitis  percipi 
possit.  Arteriarum  nunc  motus  exiles  sunt, 
imbecilli,  et  intermittentes.  Hepate  demum 
suppurato,  atque  absorpto  ex  suppuratis  pure, 
hedica  insanabilis  supervenit  \  neque  multo 
post,  miserandus,  macie  confe&us,  ad  plures 
migrat. 

Nunquamne,  post  hepar  suppuratum,  hic 
morbus  ad  sanitatem  pervenit  ?  Imo,  ubi,  id 
tamen  quod  rarius  accidit,  pus  perrodit  aut 
extrorsum,  aut  in  stomachum,  aut  colon,  aut 
vesicam  felleam ;  atque,  renata  substantia, 
sanescit  ulcus. 

En  signa,  quibus  utraque  hepatitidis  spe¬ 
cies  plerumque  cognoscitur.  Longa  autem 
hepatitis ,  haud  raro,  adeo  obscura  et  quasi. 

-  insidiosa 

insidiosa  est,  ut  vix,  imo  ne  vix  quidem,  vel 
a  peritissimo  medico  detegi  possit. 

'  i* 

Primum  signum,  quo  obscuram  hepatitidem 
latere  medici  inducantur  ut  conjiciant,  est 
facies  decolor.  Haud  multo  post,  aeger,  al¬ 
vi  profluvio  affectus,  mucosa  et  acria  subinde 
dejicit.  Subsequuntur  defecflus  stomachi,  ma¬ 
cies,  languor,  debilitas,  atque  crebrae  putridae 
materiae  dejecfliones.  Omnia  haec  mala, 

x  t 

haud  raro,  urgent,  neque  tamen  aeger  de  ullo 
dolore  conqueritur.  Hedlica  demum  obrepit ; 
atque,  morbo  incognito,  aeger  lenta  morte 
consumitur.  Medicus,  patefacto  corpore, 
tunc  primum  cognoscit,  defletum  hepatario 
morbo  perivisse* 

Hic  morbus  aliam  speciem,  prae  se,  fert  in 
montosis  Indiae  regionibus,  ubi  monticolarum 
febris  nominatur.  Sinistrum  potissimum  lo¬ 
bum  hepatis  afficit.  Intermittentem  simulat, 
quae  incertis  temporibus  revertitur.  Calescit, 

*  praeter  solitum,  corpus.  Urget  sitis.  Pulsus 

arteriarum 

arteriarum  debiles  sunt,  exigui,  et  tempori¬ 
bus  inaequales.  Sensu  simul  molesto  affici¬ 
untur  epigastrium  et  dextrum  hypochondri¬ 
orum c 

Hepatitis,  pariter  atque  aliae  inflamma¬ 
tiones,  finiri  potest  aut  resolutione,  aut  sup¬ 
puratione,  aut  partis  inflammatae  scirrho,  aut 
gangraena.  Hic  vero  loci,  confitendum  est, 
rarissime  in  gangraenam  transire. 

Ubi  haec  inflammatio  prope  est,  ut  discu¬ 
tiatur,  aut  sanguis  e  naribus  profluit  vel  ano ; 
aut  magna  vis  bilis  supra  infrave  transmitti¬ 
tur,  ei  haud  absimilis,  quae  erumpit,  dum  ur¬ 
get  cholera ;  aut  profusi  sudores  toto  cor¬ 
pore  oriuntur  ;  aut  urina  magna  copia  reddi¬ 
tur,  multumque  sedimenti  deponit;  aut  spu¬ 
tum  copiosum  et  tenax  ex  peclore  movetur 
tussi  ;  aut  erysipelas  aliquam  partem  externi 
corporis  afficit. 


Hepatitis , 

Hepatitis,  haud  secus  ac  alias  inflamma- 
tiones  internarum  partium,  nonnunquam  fi¬ 
nitur  humore  glutinoso  ex  parte  inflammata 
effuso.  Ubi  hoc  accidit,  hepar  adhaeret  vi¬ 
cinis  partibus  :  quo  fit,  ut  aegri,  acuta  hepa¬ 
titide  laborantes,  quasdam  corporis  posituras 
tolerare  nequeant,  propter  dolorem  acutum, 
quem  movent.  Hinc  hepatici  plerumque  no¬ 
lunt  sinistro  lateri  incumbere. 

Ubi  hic  morbus  ad  suppurationem  transit, 
aeger  semper  in  magno  discrimine  versatur. 
Nam  fieri  potest,  ut  pus  in  uno  pluribusve 
abscessibus  contineatur ;  qui,  quippe  cum 
sint  in  hepatis  interaneis,  integri  maneant, 
donec  pus  ex  his  resorptum,  et  in  sanguinem 
delatum,  heclicmn  moveat,  quae  lenta  tabe  ae¬ 
grum  consumat. 

Pars  autem  inflammata,  modo  sit  prope 
hepatis  superficiem,  haud  raro,  per  effusam 
sanguinis  lympham ,  alicui  parti  contiguae  ac¬ 
crescit.  Suppuratione  itaque  finita,  pus 
erumpit  in  varias  partes,  pro  sede  abscessus, 

et 

et  contigua  parte,  cui  hujus  parietes  accreve¬ 
rint. 

Si  convexa  hepatis  facies,  inflammatione 
correpta,  accreverit  peritonceo ,  quod  commu¬ 
nia  abdominis  tegumenta  investit,  pus,  his 
perrosis,  extrorsum  erumpit.  Sin  pars  ejus¬ 
dem  faciei  inflammata  septo  transverso  ad- 

i 

haeserit,  pus,  per  hoc,  viam  sibi  facit  in  ca¬ 
vum  thoracis,  et  signa  empyematis  movet ; 
vel,  si  contiguus  pulmo  eidem  septi  transver¬ 
si  parti  coaluerit,  in  bronchia  hujus  pulmonis 
sese  insinuat,  ex  quibus  miser  tussiendo  ex- 
pedlorat. 

Quod  si  concava  jecoris  superficies  ex  in¬ 
flammatione  suppuraverit,  atque  pars  affe&a 
aut  stomacho  accreverit,  aut  summo  intestino, 
aut  intestino  sinuato,  aut  vesicae  felleas  ;  pus 
in  unam  aliamve  harum  partium,  cui  adhae¬ 
serint  apostematis  parietes,  erumpit,  atque 
aut  supra  per  os,  aut  infra  per  anum,  corpore 
eliminatur. 


At 

At  vero  si  suppurata  jecinoris  pars  nulli 
contiguarum  partium  accreverit,  pus,  peresis 
abscessus  parietibus,  in  cavum  abdominis  ef¬ 
funditur. 

Suppuratio  serius  ocius  accidit,  pro  inflam¬ 
mationis  gradu,  pro  aegri  temperamento,  pro 
curatione,  pro  coelo  et  anni  tempestate.  Ubi 
pus  concodturn  est,  dolor  dextri  hypochon¬ 
driorum  remittit ;  pars,  ubi  hepar  est,  vide¬ 
tur  pondere  gravari  ;  rigores  corpus  percur¬ 
runt  ;  appetente  vespere,  aeger  febrit  et  ca- 
lescit ;  tertia  noUis  vigilia,  toto  corpore  insu¬ 
dat,  omnia  membra  debilitatus. 

Ubi  apostema  in  gibba  hepatis  facie  est, 
tumor,  pulsu  externo  sensum  humoris  fluc¬ 
tuati  movens,  persentiri  potest.  Signa  modo 
didta,  quae  pus  jam  coctum  esse  indicant,  non 
semper  manifesta  sunt ;  et  igitur,  ne  per¬ 
peram  judicet  medicus,  morbum  jam  discus¬ 
sum  esse,  observandum  est,  ni  remissionem 
decessumve  doloris  antegressa  sint  quaedam 

t  1 

ex  subsidiariis  profluviis,  quae  supra  memo¬ 


ravimus, 

ravimus,  ni  suus  in  faciem  color  et  decor  re¬ 
deant,  ni  vires  revalescant,  ni  asger  sine  do¬ 
lore  sinistro  lateri  incumbere  possit,  ni,  ad- 
vesperascente  die,  insolitis  frigoris  et  caloris 
vicibus,  quales  febrem  solent  indicare,  vacuus 
sit,  medicum  debere  quam  cautissime  in  fu¬ 
turum  praesagire  ;  quippe  verisimillimum  es¬ 
se,  inflammatam  partem  suppurare,  aut  pus 

V 

jam  prope  esse,  ut  concoquatur. 

Ubi  inflammatio  hepatis  in  gangraenam 
transivit,  aut  in  eo  est,  ut  transeat,  id  tamen 
quod  rarissime  accidit,  dolor  ex  acuto  subito 
decedit ;  arteriae  motibus  imbecillis  et  tremu¬ 
lis  creberrime  micant ;  extremae  membrorum 

partes  inalgescunt  ;  aeger  animo  linquitur, 

- 

nec  multo  post  extremum  spiritum  efflat. 
Sanderisius,  ut  ipse  anclor  est,  nonnullos 
infelices  vidit,  quibus  hoc  modo  inflammatio 
hepatis  mortem  attulit. 

Acuta,  denique,  hepatitis  nonnunquam  tran¬ 
sit  in  duritiam.  Quod  cum  acciderit,  hepar 
modo  cum  mole  tum  pondere  augescit ;  mo¬ 
do  decrescit. 


G 

INTROSPECTA  INTERANEA 


Patefacto  abdomine  post  mortem,  primo 
interdum  intuitu  superficies  hepatis  natura¬ 
lem,  prae  se,  speciem  fert,  neque  ulla  exhibet 
fatalis  morbi  vestigia.  Hepate  autem  emis- 
sitiis  oculis  inspe&o,  dexter  lobus  audtus, 
praeter  solitum,  observatur,  tumidulus,  ac 
septo  transverso  adhaerens.  Quinetiam,  he¬ 
pate  profunde  inciso,  vis  haud  modica  humo¬ 
ris  purulenti  et  saniosi,  data  porta,  exit. 

Plerumque  vero  introspicientium  oculis  he¬ 
par  obvenit  penitus  morbidum,  mole  pluri¬ 
mum  audlum,  atque  partibus  contiguis  ad¬ 
haerens.  Nonnunquam  etiam  pulmones  mor¬ 
bidi  conspiciuntur ;  et  videntur  participes 
fuisse  inflammationis,  quae,  in  hepate,  pus  mo¬ 
verat.  In  abdomine,  magna  interdum  vis 

i 

puris  reperitur.  Hic  autem  verba  celeberri¬ 
mi  au&oris,  pro  me,  ponam. 

44  Cadavere  aperto,”  inquit  Hoffmannus, 
44  in  tota  ventris  cavitate  reperta  est  ingens 
“  copia  puris ;  peritonaeum  quoque  disrup- 
44  tum  et  putridum  conspiciebatur ;  hepar 
“  durum,  ingentis  magnitudinis,  albicans  cir- 
“  ca  stomachum,  sed,  in  gibba  sui  parte  prope 
44  costas  spurias,  nigrum,  exustum,  et  gan- 
44  graena  infedlum.  In  hepate  autem  nullum 
44  conspiciebatur  pus.  Praecipua  autem  cor- 
44  ruptio  hepatis  erat  in  parte  dextra,  versus 
44  costas  spurias,  et  musculos  intercostales, 
44  qui  etiam  cum  costis  spuriis  nigredinem 
44  contraxerant,  instar  carbonis,  et  facillime 
44  frangi  poterant^.” 

Utrique  nonnunquam  hepatis  lobi  morbidi 
inveniuntur ;  atque  obsiti  glandulis  duritia 

affedlis, 


#  Vid.  Hoffman,  Oper .  Qmn.  edit.  ann.  m,dcc,xLo 

affe&is,  quae  avellanam,  -  aut  gallinaceum  o*. 
vum,  mole  sequant,  atque  ex  quarum  una  a U 
terave  suppurata  pus  in  abdomen  effusum  est. 
Hae  glandulae  membrana  densa  et  albida  in¬ 
vestiuntur  ;  atque  ex  iis  incisis  effluit  humor 
pallidus  albidusve,  qui  eum  ex  steatomate  re¬ 
fert 

I.  r 

Multa  alia  morbida,  quse  ex  introspedto 
hepate  oculis  sese  offerunt;  possent  ex  Mor- 
gagni  et  Bailleii  scriptis  excerpi,  atque 
ex  iis  aliorum  scriptorum  magni  nominis ;  sed 

ad  rem  nostram  satis  drit  memorare,  Grego- 

■  ,\ 

rium,  ut  ipse  testatur,  adfuisse  in  valetudina¬ 
rio  Edinburgeno,  ubi  patefadtum  ferro  cada¬ 
ver  est,  totum  cujus  abdomen  opplevit  hepar, 
quod  Q&odecim  libras  pondere  aequabat. 


CAU- 

\ 


*  Vid.  Clark.  Med.  Commenta  voL  iv. 

CAUS.E  REMOTA. 

Caus^  remotas  hepatitidis,  licet  numero 
plurimae,  tamen  non  semper  detegi  possunt, 
atque,  enimvero,  haud  paucae  falso  memoratae 
sunt. 

Calor  humano  corpori  extrinsecus  admo¬ 
tus,  ad  morbum,  quem  persequimur,  moven¬ 
dum  plurimum  valet.  Ita  esse,  eo  satis  con¬ 
stat,  quod  in  hunc  saepius  incidunt  ii,  qui  ca¬ 
lidas  regiones  incolunt. 

Quomodo  vero  calor  hepatis  inflammatio¬ 
nem  concitet,  exponere  non  possumus.  Con¬ 
sentitur  tamen  inter  omnes,  mortales,  qui  vi¬ 
tam  diu  egerint  inter  metas  solstitiales,  huic 
morbo  adeo  obnoxios  fieri,  ut  ex  levissimis 
causis  eum  nanciscantur. 


Causis 

Causis  etiam  excitantibus  annumeranda 
sunt,  cranium  fradtum  ;  jecur  extrinsecus 
percussum  ;  corpus  frigori  commissum.  Quin 
hepatitidem  faciat  frigus,  ignorat  nemo  me¬ 
dicorum,  qui,  in  regionibus  sub  curru  pro¬ 
pinqui  solis  sitis,  mortalium  valetudinibus 
consuluerunt.  Quam  enim  saepe  hoc  morbo 
corripiuntur  ii,  qui,  corpora  calefacti,  in  fri¬ 
gidarium  descendunt;  qui  uda  humo  de¬ 
cumbunt,  aut  somnum  capiunt ;  quive  aquam 
frigidam  sitienter  hauriunt  ? 

Quinimo,  hoc  causarum  genere  compre¬ 
henduntur  motus  quidam  animi ;  exercitatio 
vehemens  sub  fervido  sole  ;  concreta  fellea 
dvdlui  sive  hepatico  sive  cystico  inhaerentia  ; 
concreta  in  ipso  hepate ;  corpus  nodturno 
aeri  expositum-;  intemperantia,  praecipue 
ebriositas,  qua  sane  nihil  ad  longam  hepatiti - 
detn  concitandam  tantum  valet ;  febres,  tam 
intermittentes  quam  remittentes  ;  difficulta¬ 
tes  intestinorum  imperite  curatae  ;  diaeta, 
denique,  ex  materia  infirma  aut  insalubri. 

Mortales 

Mortales  sanguineo  temperamento,  sunt, 
prae  emeteris,  opportuni  hepatitidi  acutce  ; 
quippe  enim  his  sunt  jecora  ad  irritandum 
faciliora.  Ii,  contra,  temperamento  melan¬ 
cholico,  quorum  corpora  morbis  infirmata 

sunt,  animique  solicitati  vigilibus  curis,  longee 

\  . 

maxime  obnoxii  sunt. 

Faeminae  hoc  morbo  rarissime  plectuntur. 
Certiores  nos  facit  Clarkius,  ex  centum  he« 

i 

paticis,  quorum  saluti  consuluit,  tres  non 
amplius  foeminas  fuisse. 

Perhibet  Girdlestonius,  se  nunquam  vi¬ 
disse  impuberes  hepatitide  affici ;  atque  super¬ 
dicit,  viginti  tympanotribarum  legionis  cen¬ 
tesimae  primae,  qui  nondum  pubuerant,  ne 
unum  quidem  in  hunc  morbum  incidisse, 
etiamsi,  pariter  atque  commilitones,  causis, 
quibus  solet  concitari,  objicerentur. 


i 

CAUSA  PROXIMA. 


De  hac  re,  in  contrarias  sententias,  et  inter 
se  pugnantes,  a  medicis  processum  est.  Quum 
ita  sit,  nihil  amplius  quam  eas  a  Culleno  et 
Sanderisio  prolatas  memorabimus. 

Censet  Cullenus,  uti  caeterarum  partium, 
quae  inflammationem  conceperint,  arteriae  ni¬ 
mia  plenitudine  justo  vehementius  micant, 
atque,  quo  nimium  sanguinem  digerat,  vis 
medicatrix  naturw  arteriarum  extremitates 
spasmo  afficit ;  ita  inflammati  jecoris  arterias, 
prm  nimio  sanguine  in  eas  derivato,  sese  ni¬ 
miopere  movere,  atque  vim  medicatricem  ex- 

•  j 

tremis  arteriis  spasmum  inducere,  ut,  sic  ar¬ 
teriarum  motus  adhuc  magis  incitando,  cu¬ 
mulatum  sanguinem  aliorsum  distribuat. 

In 

In  omni  parte  inflammata,  uti  Sanderi- 
sius  contendit,  vasa  sanguine,  praeter  solitum, 
plena  sunt.  Quin  ita  sint  in  partibus  exter¬ 
nis  inflammatione  afFedtis,  nemo  negare  po- 

t  v 

test.  Namque  primum  harum  partium,  prae¬ 
sertim  tunica  adnates ,  inflammationis  signum, 
est  eruor  in  vasis,  quae,  dum  sana  sunt,  per¬ 
lucidas  tantum  sanguinis  partes  intromittere 
solent.  Iloc  accidit  vel  nimiis,  a  tergo,  ar¬ 
teriarum  motibus,  vel  morbida  arteriarum  in 
parte  laxitate,  propter  quam  solitae  vi  dis¬ 
tendenti  arteriarum,  a  tergo,  cedunt.  Veri- 
simillimum  autem  est,  nimios  motus  et  laxi¬ 
tatem  vicissim  efficere  et  effici. 

Eadem,  quae,  de  inflammatione  tunices  a  cl¬ 
uat  er,  vera  sunt,  vera  itidem  sunt,  de  inflam¬ 
matione  hepatis.  Hoc  enim  viscus  inflam¬ 
mationem  concipiat  ex  vi  extrinsecus  illata  ; 
quod  quoties  accidit,  arteriae  solito  vehemen¬ 
tius  micant.  Confitendum  vero,  contra,  est, 
inflammationem  posse  oriri,  etiamsi  nulla, 

D  quantum 

quantum  cognoscitur,  corpori  admota  sint* 
quibus  arteriarum  motus  concitentur. 

Quemadmodum  acuta  inflammatio  in  lon¬ 
gam  transeat,  Sanderisius  sic  explicat. 
Omnis  partis  inflammatae  vasa,  nimio  san¬ 
guine  oppleta,  ultra  modum  salutarem  dis- 
tenduntur.  Dummodo  vero  sanguis,  quo 
opplentur,  prius  aliorsum  distribuatur,  quam 

1 

vim  resiliendi  amiserunt/  ad  pristinam  pau- 
latim  amplitudinem  sese  contrahunt. 

Quod  si  morbida  arteriarum  plenitudo 
manet,  usquequo  resiliendi  vim  amiserint 
arteriae,  subveniendum  erit  sanguinem  detra¬ 
hendo,  iisque  remediis  medicamentisque,  quae 
arterias  sese  contrahendi,  uti  solent  sanae,  po¬ 
tentes  faciant. 

Hepatitis  acuta,  si  vere  conjedlet  Sanderi¬ 
sius,  in  arteria  hepatica  insidet ;  longa,  con¬ 
tra,  in  vena  portarum. 

’  4 

)  7  M fl 

RATIO  SIGNORUM. 


Dolor ,  ad  claviculam  et  summum  humeri 
dextri, — aliis  causis  ab  aliis  auctoribus  attri¬ 
butus  est.  Sunt,  qui  censeant,  ex  inflamma¬ 
tione,  via  septi  transversi  et  mediastini,  ad 
superiorem  thoracis  partem  serpente  oriri. 
At  si  hoc  verum  esset,  eodem  dolore  afficere¬ 
tur  omnis,  cujus  pulmones,  aut  costarum 
pleura ,  inflammatione  laborarent. 

Nobis  vero  haud  absimile  videtur,  hunc 
dolorem  moveri  consensu,  qui,  per  tertium 
cervicis  nervorum  par,  et  ramum  septimi 
paris  in  hepar  distributum,  est  huic  organo, 
cum  clavicula,  et  summo  humeri  dextri.  Ve- 
fum  haud  scimus  tamen,  annon  efficiatur 

consortio. 

consortio,  quod,  per  nervos,  partibus  ejusdem 
lateris  corporis  intercedat. 

Decubitus  in  latus  sinistrum  difficilis — magis 
oritur,  uti  videtur,  ex  inflammatione  liga¬ 
menta  hepatis  afficiente,  quam  aucla  hujus 
mole.  Nam  ab  au&oribus  fidis  accipimus, 
aegros  interdum  hoc  malo  urgeri,  quorum 
hepar  magnitudine  sanum  parum  excedit. 
Dyspnoea,  singultus ,  tussis, —nascuntur  in* 

ilammatione,  non  in  septum  modo  transver- 

* 

sum,  verum  in  pleuram  quoque  costarum,  et 
pulmones  ipsos,  propagata.  Quinetiam,  in 
longa  hepatitide  au&a  jecinoris  magnitudo, 
quippe  cum,  ne  descendat  septum  transver¬ 
sum,  impediat,  faciat  spirandi  difficultatem. 

' Hypochondrio nPm  dextri  tensio  et  dolor — 
redle,  uti  nobis  videtur,  inflammationi  ali- 
cujus  partis  dextri  lobi  hepatis  attribuuntur, 

V imitus,— quo  vexatur  cgger, '  ubi  concava 

hepatis  superficies  inflammatione  afficitur, 

■ 

cietur  aut  nimia  bile,  ut  interdum,  secreta, 

* 

atque,  per  dudius  hepaticum  et  choledochum 9 

in 


DE  HEPATITIDE. 


'29 

in  summum  intestinum  delata,  dein  verso  hu- 
jus  motu  in  stomachum,  quem  redundare  et 
contenta  rejicere  faciat ;  aut  inflammatione* 
quae  a  hepate  in  hunc  ipsum  serpserit. 

'Pro  hepatitide,  sequentes  morbi,  per  erra¬ 
rem,  quem  creet  signor um  similitudo,  haberi 
possunt ;  pneumonia ,  nempe,  gastritis ,  rheuma¬ 
tismus ,  colicus  dolor  qualem  movet  spasmus, 
atque  dyspepsia .  Quibus  igitur  ab  his  dig¬ 
noscatur,  nunc  quam  brevissime  dicendum 
est. 

> 

Pleuritidem , — eam  scilicet  pneumonice  spe¬ 
ciem,  quae  pleurae  pulmonum  aut  costarum 

•  •  ^ 

insidet,  dummodo  dextrum  latus  affecerit,  a 
hepatitide  gibbae  faciei  hepatis  distinguere, 
in  primis  difficile  est. 

In  ilio  morborum,  dolor  rarissime  infra  sex¬ 
tam  costam  est ;  in  hoc,  fere  semper.  Quin- 
etiam,  in  pkuritide ,  dolor,  haud  raro,  huc  il¬ 
luc 

,  S  •  . 

luc  thoracis,  vagatur,  in  hepatitide  non  itidem  ; 
atque  multo  magis,  spiritu  extrinsecus  adduc¬ 
to  pulmones  implendo,  exasperatur.  Pleuri- 

/ 

ticus,  porro,  non  tantam  vim  doloris  accipit 
ex  sano  lateri  decumbendo,  quantam  hepati¬ 
cus.  His  accedat,  quod  tussis,  qua  vexatur 
pleuriticus,  multo  ea  crebrior  est  vehemen- 
tiorque,  qua  hepaticus,  et  insuper  humida ; 
atque,  quod  extussitur,  id  strias  plerum¬ 
que  exhibet  sanguinis  interpositas.  Pleuri¬ 
ticus,  denique,  contra  atque  hepaticus,  nul¬ 
lum  accipit  dolorem,  circa  summum  humeri 
dextri  et  claviculam ,  ex  dextro  hypochondri¬ 
orum  compresso. 

Haud  multum  autem  aegrorum  interest, 
discernant,  necne,  medici,  uter  morborum, 
quibus  tanta  signorum  similitudo  sit,  curatio¬ 
nem  postulet :  quippe,  iisdem  utrique  medi¬ 
camentis  curantur,  iisdemque  remediis. 

Gastritidem — anxietas  maxima  ;  ardor  et 
dolor  ubi  stomachus  est,  praecipue  circa  scro¬ 
biculum  cordis  •  devorata  liquida  derepente 

et  magna  vi  rejedla  ;  vires  plurimum  prostra¬ 
tas ;  et,  maxime  omnium,  dolor  nullus  clavi- 
cules  et  summi  humeri  dextri ;  satis,  uti  nobis 
videtur,  a  hepatitide  distinguunt. 

Rheumatismum ■ — inter,  qui  dextrum  hypo¬ 
chondriorum  afficit,  et  hepatitidem,  hoc  inte- 
rest,  quod,  in  ilio  morbo,  in  hoc  non  item, 
dolor,  haud  raro,  musculorum  via,  huc  illuc, 
vagatur  ;  quod  aeger  neque  tussi  vexatur,  ne¬ 
que  spirandi  difficultate  ;  quod  dolor  mitior 
aut  gravior  est,  pro  posituris  corporis,  atquer 
cum  dolore  unius  artus,  plurium  ve  simul, 
vices  alternat. 

Coli  spasmo— acutam  hepatitidem  dignoscere 
neutiquam  facile  est.  Etenim  mala,  quae  coli 

spasmis  enascuntur,  adeo  similia  sunt  iis,  quse 

* 

movet  haec  hepatitis ,  ut,  si  dolor,  ut  inter¬ 
dum,  neque  summum  humerum  dextrum  ur¬ 
geat,  neque  dextram  claviculam ,  medici  ne¬ 
sciant,  utro  morborum  laboret  aeger,  discer¬ 
nere.  Distinguendi,  porro,  difficultas  adhuc 
magis  augetur,  eo  quod  ex  coli  spasmis  dolor 

adeo 

adeo  levis  est,  ut  vix  sentiatur ;  quodque  al¬ 
vus  perquam  astri&a  est,  atque  aeger  alterutri 
pariter  lateri  decumbere  potest. 

Ubi  tanta  signorum  similitudo  movet  dubi¬ 
tationem  de  morbo,  oportet  medicum  ani- 

i 

mum  ad  omnia  mala  advertere,  quae  aegrum 
urgeant ;  atque  percundlari,  quibus  malis  in¬ 
ceperit  invaletudo,  quaeque  postea  supervene¬ 
rint.  Ex  enim  horum  notitia,  brevi  plerum¬ 
que  discernere  poterit,  quo  aeger  morbo  affli¬ 
gatur. 

Dyspepsia — tanta  similitudo  est  cum  longa 
hepatitide ,  ut  medicus  advocatus  animo  incer¬ 
tus  sit,  uter  morbus  urgeat.  Multa  enim  ma¬ 
lorum,  quae  hac  hepatitidis  specie  oriuntur, 
eadem  sunt,  quae  affert  dyspepsia . 

Ubi  igitur  hujusmodi  malis  afficitur  quis¬ 
quam,  cujus  jecur  male  se  habere  suspicamur, 
percunctari  debemus,  dextrone  hypochondri¬ 
orum  doleat,  scrobiculove  cordis  ;  atque,  modo 
doleat,  et  dolor,  pressu  adhibito,  ad  summum 

i  ,  i 

humerum  dextrum  sese  extendat,  animad- 

E  vertere, 

vertere,  quae  signa,  progrediente  morbo,  sese 
manifestent :  namque,  brevi  tempore,  pulsus 
celer,  calor  solito  major,  aliaque  febris  indi¬ 
cia,  appetente  vespere,  supervenient,  neque 
dubitationem  relinquent,  quin  urgeat  longa 
hepatitis . 

Oportet  medicum  pernoscere,  gravis  mor¬ 
bus  sit,  an  levis ;  quamdiu  continuaverit ;  at- 
que  qua  homo  valetudine  frueretur,  prius¬ 
quam  hepatitide  correptus  sit :  dein,  ex  ho¬ 
rum  notitia,  prassagire,  quid  sit  eventurum. 

Si,  in  calidis  regionibus,  quenquam  affecit, 
hepatitis ,  longa  ibi  commoratione,  aut  duro 
labore,  aut  intemperantia  tenuatum,  atque 
tam  animo,  quam  corpore  infirmum,  ei  secu¬ 
ritatem  pollicere  non  tutum  est.  Quippe,  in 
% 

his  regionibus,  seu  quadam  coeli  gravitate, 

¥ 

seu  loci  vitio,  seu  corporis  proprietate,  acuta 
haud  raro  hepatitis  brevi  transit  in  suppura¬ 
tionem  *  imo  interdum,  ubi  signa  nullum 

• 

eventus  tam  periculosi  metum  medico  injece- 

rint.  Cum  ita  sit,  aegrum  salutis  spe  conso¬ 
lari  vix  licet,  nisi,  ineunte  morbo,  adhibitus 
medicus  sit,  vel  saltem  opportune  advocatus 
subvenerit. 

Magna  spirandi  difficultas  ;  tussis  frequens, 
sicca,  et  molestissima ;  magna  vis  doloris  in 
dextro  hypochondriorum,  hincque  subinde 
ad  claviculam ,  et  summum  humerum  dex¬ 
trum,  tendentis ;  arteriarum  pulsus  celeres 
et  duri;  cutis  arida;  alvus  astrida ;  singul¬ 
tus  ;  et  maxime  delirium  ;  indicant,  segrum 
in  summo  discrimine  versari,  imo,  ni  vocatus 
subveniat  Apollo,  brevi  periturum» 

Quod  si  hmc  mala  profluvio,  quod  seu  ars 
fecerit  seu  natura,  levata  sunt,  simulque,  ubi¬ 
que  cutis,  erumpit  sudor  leriis ;  scire  licet* 
•  «  .*  *  .  . 
aegrum  non  periclitari. 

At  vero,  si  medicamentis  et  remediis  op¬ 
portune  adhibitis  mala  non  mitigata  sunt, 
sed,  etiamsi  levia,  continuant,  neque  suus  fa¬ 
ciei  redit  color,  neu  redintegrantur  vires ;  peri¬ 
culum  est,  ne  pars  inflammata  suppuret. 


Ubi 

Ubi,  ab  initio  adversae  valetudinis,  hepati¬ 
tis,  prae  se,  speciem  vetustae  tulit,  atque,  me¬ 
dicina  opportune  subveniente,  aeger  cum  co¬ 
lorem  tum  vires  redipiscitur ;  et,  ubi  ea,  quae 

*«  i 

dejiciuntur,  odoris  foeditatem  amittunt,  specie- 

♦  * 

que  ea  simulant  sani  hominis,  itemque  odo¬ 
re;  bonum,  in  futurum,  praesagire  licet.’ 

At,  ubi,  medicina  aut  negle&a,  aut  parum 
valente,  morbus  inveterascit,  atque  dolor,  etsi 
non  gravis,  febrem  comitem  habet ;  ubi  cor¬ 
pus  quotidie  emacrescit ;  et  ubi  labuntur  vires, 
neque,  prae  invaletudine,  cibos  appetit  sto¬ 
machus  ;  malum  est.  Saepe  enim  super¬ 
venit  suppuratio,  quae  vix  non  lethalis. 
Quippe  pus  ex  suppurato  absorptum,  et  per 
vasa  bibula  in  sanguinem  delatum,  tristem 
h e 81  icam  movet,  quae,  tempore  haud  longo, 
mortem  affert. 

Non  tamen  semper  ex  suppurato  hepate 
mors  evenit.  Pus  nonnunquam  sibi  viam 
erodit,  aut  in  pulmones,  aut  stomachum,  aut 
alvum ;  atque,  ulcere  sanescente,  aeger  pris¬ 
tinam 


/ 


« 

tinam  paulatim  valetudinem  et  vigorem  redi¬ 
piscitur,  postquam  macie  et  debilitate  haud 
procul  abfuit,  ut  moreretur.  Nonnunquam, 
ex  suppurato  gibbas  hepatis  superficiei,  pus, 
eroso  adjundlo  et  adhaerente  abdominis  pari¬ 
ete,  extrorsum  effunditur,  atque  aeger  reva- 

\ 

lescit. 

✓ 

Si  vero  quando,  abscessu  nulli  contiguarum 
partium  adhaerente,  pus  in  cavum  abdominis 
erupit ;  conservari  hepaticus  non  potest,  sed 
brevi  morti  succumbit. 


CU- 

CURATIO. 


Ex  iis,  quae  supra  diximus,  constat,  alia 
ratione  acutam  hepatitidem  curandam  esse, 

alia  vetustam.  Quae  igitur  utrique  conve- 

\ 

niat  curatio,  nunc  quam  paucissimis  propo¬ 
nendum  est. 

A 

Acuta . — Quum,  acuta  hepatitide  urgente, 

( 

arteriae,  eae  praesertim  hepatis,  vehementius 
micent,  quam  ex  consuetudine,  nimios  harum 
motus  oportet  sedare,  et  sic  inflammationem 
discutere. 

Idonea,  hunc  pn  finem,  remedia  sunt,  abs¬ 
tinentia  ab  omnibus  incitantibus ;  detradlio 
sanguinis;  exulceratio;  atque  alvi  purgatio 

medicamentis,  ex  iis,  quae,  dum  alvum  ex- 

I,  -  . 

inaniunt,  totum  refrigerant  corpus. 

His  remediis  hepatitidi ,  primo  quoque  tem¬ 
pore,  subveniendum  est  \  mora  enim  inter¬ 
posita,  parum  valebunt.  Uti  autem  mature 
fadto,  ita  consulto,  opus  est  ;  atque  medicus 
debet  considerare,  tam  quantum  morbus  de¬ 
sideret,  quam  quantum  aegri  vires  tuto  pati 
posse  videantur. 

Simul  ut  his  remediis  vis  inflammationis 
aliquantum  conquievit,  bydrargyro  opitulan¬ 
dum  se^ro  est,  ne  inflammatio  in  suppura- 

tionem  transeat,  aut  duritiam.  Nunquam, 

.  •  \ 

enimvero,  vel  in  recente  hepatitide ,  omitten¬ 
dum  hoc  medicamentum  est ;  nam  a  met) icis 

'I  •  r  ■  '  ■'  *  “  “  /J 

accipimus,  qui  in  Indiis  medicinam  fece¬ 
runt,  omnes  ferme  hepaticos,  qui,  post  miti¬ 
gatam  inflammationem,  in  usu  hydrargyri 
perseverant,  dum  os  inardescat,  et  aliquandiu 
post,  ex  morbo  convalescere. 

Curatione,  quam  memoravimus,  medicus, 
dummodo  opportune  adhibitus  sit,  plerum¬ 
que  poterit  ad  sanitatem  hepatitidem  perdu¬ 
cere.  Quod  si,  §eu  vi  signorum,  seu  medi¬ 


cinas 

cinae  impotentia,  morbus  non  discutitur,  sed 
ex  acuto  inveterascit ;  tum  in  aliam  curandi 
viam  procedere  oportet. 

Ubi  inveteravit  hepatitis ,  medici  est,  he¬ 
patis  duritiam  emollire,  simulque  pristinum 
corpori  restituere  vigorem. 

Quacunque  causa  longa  hepatitis  oriatur, 
experientia  docet,  optime  sanari  laxantibus 
lenioribus,  exulceratoriis,  hydrargyro,  atque 
medicamentis,  ex  iis  quae  corpus  roborant. 

Hydrargyrus — caeteris  omnibus  medica- 
mentis  praepollet  facultate  arterias  sic  inci¬ 
tandi,  ut  sanguinem  in  corpus  aequaliter  to¬ 
tum  perseveranter  distribuant.  Sic  faciendo, 
ut  sanguis  ex  partibus,  quarum  vasa  nimis 
implentur,  aliorsum  derivetur,  inflamma¬ 
tiones  digerit,  atque  duritias  emollit,  eas 
praesertim  glandularum.  Quum  ita  sit,  neu- 
tiquam  mirum  est,  eo  longae  hepatitidi  medi¬ 
cos  prospere  subvenire,  postquam  caetera  me¬ 
dicamenta  fefellerint. 

F 

Uti  autem  hydrargyrus  efficacissimum  me¬ 
dicamentum  est,  ita  considerate  utendus». 
Debet  in  corpus  paulatim  introduci,  ne,  cor¬ 
pus  vehementer  et  forsan  inaequaliter  stimu¬ 
lando,  valetudini  noceat,  simulque  minus  va¬ 
leat  ad  curandum  morbum. 

i 

Dum  unguentum  ex  hydrargyro  dextro 
hypochondriorum  infricatur  aut  feminibus* 
opus  nonnunquam  est,  ut  murias  hydrargyri 
dulcis  assumatur  in  stomachum.  Muriatir 
modo  alvum  purgitet,  conjungatur  opium. 

Exulceratoria ,  —  dextro  hypochondriorum 
imposita,  videntur  longa  hepatitide  laboranti¬ 
bus  nonnunquam  profuisse.  Plerumque  vero 
parum  proficiunt,  nisi,  acri  unguento  admoto, 
aliquandiu  obstetur,  ne  exulcerata  pars  cica¬ 
tricem  contrahat.  Dummodo  autem  tali  un¬ 
guento  curetur  pars,  exulceratio  multum 
aegris  subsidium  afferet.  Etenim,  ut  a  San- 
derisio*  accipimus,  Dickius,  qui,  com¬ 
plures 


Vid.  Sanderis.  Qn  the  Liver ,  &c.  pag.  il|6. 

plures  annos,  medicinam  in  India  Orientali 
fecit,  compertus  est,  i  Icus  acu  filum  ducente 
fadtum,  itemque  fonticulum ,  in  dextro  hy¬ 
pochondriorum,  expe&atione  melius  respon¬ 
dere. 

Cathartica — quoque  nonnihil,  ad  longam 
jecoris  inflammationem  discutiendam,  inter¬ 
dum  conferunt.  Caeteris  hujus  generis  me¬ 
dicamentis  praepollet  tartris  potassce  acidu¬ 
lus,  , 

Roborantia, — Stomachi  imbecillitas,  omni¬ 
um  ferme  longa  hepatitide  tabentium  com- 
muriis,  qua  ad  cibos  perficiendos  invalidi 
sunt,  requirit  medicamenta  et  remedia,  quae  ei 
firmitatem  restituant. 

Hoc  consilio,  efficacissima  medicamenta 
sunt,  cortex  cinchonce ;  colombce  radix;  aqua,  in 
quam  fervidam  macerata  folia  chamaemeli 
sint ;  sulphas  ferri ,  et  tinblura  ferri.  Haec 
enimvero,  modo  considerate  assumantur,  mul¬ 
tum  pollent,  cum  ad  stomachum  firmandum, 
tum  totum  corpus. 

»  Numne 

Numne  hoc  morbo  laborantibus  proficeret, 
la&e  la&entibusque  vivere  ? 

Eundem  in  finem,  utilissima  erit  levis  sub 
dio  exercitatio.  Quum  ita  sit,  oportet  aegrum 
quotidie  aut  equitare,  aut  rheda  vehi,  quae 
aeris  perflatum  habeat. 

Si  hunc  morbum  comitatur  febris  intermit¬ 
tens,  iisdem  pugnandum  est  medicamentis 
remediisque,  quae  memoravimus. 

Molesta  nonnunquam  tussis,  et  diarrhoea, 
longam  jecoris  inflammationem  comitantur. 
Ad  tussim  sedandam  nihil  tantum  valet,1 
quantum  temperatus  opii  usus.  Alvi  autem 
fluxus  interdum  adeo  praeceps  est,  ut  astric¬ 
toria  medicamenta  postulet.  Haec  vero  cau¬ 
tissime  assumenda  sunt :  aliter  enim  pluri¬ 
mum  nocebunt.  Ad  ea,  enimvero,  nunquam 
prius  decurrendum  est,  quam  alvi  profluvio 
aegri  vires  jam  aliquantum  dissipatae  sint. 
Neque,  profe&o,  tum  quidem,  nisi  mitissima, 
praescribenda  sunt.  Utile,  porro,  erit  ad  al¬ 

vum  cohibendam,  aegrum  lanea  cuti  proxima 
habere. 

Acidum  nitricum , — uti  nuper  a  S cottio  act* 
cepimus,  qui  BombaIjE  medicinam  exercet, 
plurimum  ad  vetustam  hepatitidem  sanan+ 
dam  pollet,  itemque  luem  veneream ,  aliosqud 
quosdam  morbos. 

Efficax  ad  luem  veneream  curandam  acidum 
nitricum  esse,  inter  omnes  fere  medicos,  con¬ 
venit  ;  etiamsi,  ubi  primum  invalescebat, 
haud  pauci  medici  multi  nominis  audadter 
floccifacerent.  Verum  aeque,  necne,  polleat, 
ac  hydrargyrus,  ad  sanandam  luem  veneream , 
periculis  comperiendum  erit. 

Certiores  nos  facit  Scottius,  vetustam  he- 

patitidem ,  qua  ipse  laborabat,  novem  diebus 

% 

acido  nitrico  curatam  esse.  Nullo  eum  detri¬ 
mento  affecit  hoc  medicamentum,  nisi  quod 
gingivas  leviter  tumefecerit,  solitoque  oris 
uberiorem  salivam  moverit.  Compluribus 
etiam  lue  venered  inquinatis  utendum  cura¬ 
vit,  qui  in  usu  hydrargyri  diu  frustra  perse- 

verarant. 

verarant.  Neque,  enimvero,  dedisse  poenituit, 
quum  tabe  purificaverit,  reduxeritque  ad  sa¬ 
nitatem. 

Acidum  nitricum  medicamentum  est  adeo 
mite,  adeoque  adhibitu  commodum,  ut  dig¬ 
nissimum  videatur,  quod  experiantur  medici ; 
atque  in  primis  mirum  nobis  videtur,  quatuor 
jam  annos  praeterivisse,  ex  quo  tempore  lau¬ 
dibus  palam  evexit  Scottius,  nequedum  ul¬ 
lum  medicorum  scriptis  edidisse,  respon¬ 
deat,  necne,  periclitatum,  atque  datas  ei  lau¬ 
des  mereatur. 

Si,  medicina  negleda  parumve  valente, 
morbus  adeo  non  inclinet,  ut  ingravescat ;  ae¬ 
gro  praecipiendum  est,  ut  coelum  quampri¬ 
mum  mutet,  vel,  si  quid  prohibeat,  in  re¬ 
gionem  haud  adeo  longinquam,  primo  quo¬ 
que  tempore,  navi  vehatur :  periculo  enim 
compertum  est,  navigationem,  non  ita  lon¬ 
gam,  inexpedatam  aegro  Sanitatem  nonnun- 
quarn  afferre. 

Dictis  medicamentis  et  remediis,  quibus 
utraque  hepatis  inflammatio  digeratur,  nunc 
tantum  restat,  ut  paucis  dicam,  quibus  hepa¬ 
tis  suppuratum  sanetur. 

Pus  ex  suppurato  hepate  in  varias  partes, 
uti  supra  memoravimus,  sponte  erumpat ;  un¬ 
de,  sine  aut  medicinae  aut  chirurgiae  auxilio, 
corpore  eliminetur.  Optimum  vero  est,  ubi, 
erosa  sibi  via,  per  contiguum  gibbae  hepatis 
superficiei  parietem  abdominis,  extrorsum 
erumpit. 

Dummodo  igitur  medicus  cognoverit,  pus 
concodlum  esse,  atque  perceperit,  abscessum 
tegmina  abdominis  extrudere ;  optimum  fac¬ 
tu  est,  non  expe&are,  donec  pus  sibi  exitum 
faciat,  sed,  plaga  fadta,  quamprimum  emit¬ 
tere  ;  summa  interea  cura  adhibita,  ne  irruat 
aer,  et  periculosam  inflammationem  moveat. 
Opere  hoc  finito,  vulnus  curandum  est,  ut 
vulnera  hujus  partis  corporis  curari  solent. 

Inter  curationem,  vires  redintegrandae 
sunt  diaeta  valente  et  concodtu  facili,  vino 

generoso,  et  cerevisia.  Eundem  in  finem,  in- 
terdiu  cinchonce  cortex,  aut  aqila  ex  hoc  de- 
coda,  parca  haud  manu  assumatur ;  atque 
vespere  anodyna,  quo  placidam  nodu  et  re¬ 
creantem  quietem  convalescens  capiat. 

Eadem  necessaria  sunt,  ubi  pus  eruperit  in 
pulmones  aut  intestina.  Si  in  pulmones, 
opus  praeterea  erit,  ut  assumantur  medica¬ 
menta,  ex  iis  quae  ex  pedore  sputum  mo¬ 
veant  :  si  vero  in  intestina,  ut  leniora  sub¬ 
inde  laxantia,  quibus  hinc  dejiciatur. 


